jkorsvik/nowiki_second_scrape_merged huggingface dataset:
Isaac van Geelkerck

Isaac van Geelkerck (født ca. 1615 i Nederland, død 1672 i Gelderland, Nederland), var en nederlandsk ingeniør og festningsplanlegger som virket i Norge fra 1644 til 1656. Han var sønn av den kjente kartograf Nicolas van Geelkercken (ca. 1585-1656) og ble opplært i kartografi av ham.
Isaac van Geelkerck ble i 1644 kalt til tjeneste i Norge som kartograf og festningsplanlegger under Hannibalsfeiden og fortsatte i dansk-norsk tjeneste til han i 1657 vendte tilbake til Nederland, hvor han virket som landmåler til han døde i 1672. Etter at han i 1652 giftet seg med Christina Morjan, datter av Norges første generalpostmester, arbeidet han for postverket og ble i 1653 selv generalpostmester, en stilling han delte med kjøpmann Selius Marselis.Geelkerck planla og ledet store utbedringsarbeider på festningene Båhus og Marstrand, og han utarbeidet det første kjente kart over Bergen. I slutten av 1640-årene arbeidet han hovedsakelig i Christiania, hvor han i 1648 tegnet det første kjente prospekt av byen og Akershus festning som ramme om hyllingen av kong Frederik III på Hovedtangen. I april 1649 fikk han ordre av stattholder Hannibal Sehested om å utarbeide planer for å utvide forsvarsverkene på Hovedtangen øst for den daværende festningen. På kartet av 24. april 1649 foreslår han samtidig å utvide selve byen med to kvartalsrekker utenfor den opprinnelige havnefronten langs Dronningens gate, bak en mur med bastioner ut mot Bjørvika. Han har etterlatt seg flere kart og kartskisser, hvorav mange fremdeles befinner seg i Det Kongelige Bibliotek i København. At han var en dyktig frihåndstegner, vises bl.a. av tegningen fra kongehyllingen i 1648 og en perspektivtegning av havnen med skuter og sjøboder på et kart over byen.


== Referanser ==
Bouchard Pére et Fils

Bouchard Père et Fils er en fransk vindyrker, négociant og vinprodusent. Selskapet holder til i Beaune, i Côte de Beaune i vinregionen Burgund i Frankrike
Firmaet ble opprettet som tøyhandleri av Michel Bouchard i 1731, og i 1746 begynte hans sønn Joseph å selge vin og kjøpe opp vinmarker.
Firmaet eier nå (2017) 130 hektar (320 acre) vinmarker rundt om i Burgund, hvorav 12 hektar (30 acre) er grand cru-klassifisert og 74 ha er premier cru. Produserer fra eksklusive vinmarker som Montrachet, Corton-Charlemagne, Beaune Grèves Vigne de l’Enfant Jesus, Volnay Les Caillerets, Meursault Perrières med flere.
I 1995 solgte familien Bouchard firmaet til Joseph Henriot.


== Vinmarker ==
Bouchard Père & Fils produserer blant annet i følgende vinmarker.


=== Monopol ===
Beaune Clos de la Mousse 1er Cru rød
Beaune Clos Saint-Landry 1er Cru hvit


=== Eksklusive ===
Beaune Grèves Vigne de l’Enfant Jésus 1er Cru rød
Chevalier-Montrachet La Cabotte Grand Cru hvit
Beaune du Château 1er Cru hvit
Beaune du Château 1er Cru rød


== Referanser ==


== Eksterne lenker ==
Offisielt nettsted
Eystein Aslaksson

Eystein Aslaksson (født ca. 1337, død 1407) var biskop i Oslo. Han er for historikere særlig kjent for Biskop Eysteins jordebok, en fortegnelse over kirkens eiendommer på Østlandet.Eystein var sønn av Aslak Steinarsson, og slekta har tradisjonelt vært knyttet til gården Skåne i Nykirke sogn i Borre. Han var kannik (fra 1367) og prost i Oslo, og ble i 1385 valgt til biskop der. Våren 1386 ble han viet og innsatt i embetet av pave Urban VI.Som biskop var han medlem av riksrådet. I 1388 var han med på å velge dronning Margrete til norsk riksforstander, og året etter var han med på å krone Erik av Pommern til norsk konge. Han deltok ikke på det som i ettertiden står som det viktigste møtet i riksrådet i hans tid, møtet i Kalmar der Kalmarunionen ble vedtatt i 1397. 
I 1405 ble han sendt til England for å forhandle om ekteskap mellom Erik av Pommern og Filippa av Lancaster. Han holdt en preken på latin for den engelske kongen, og ble rost for denne.


== Referanser ==


== Eksterne lenker ==
Øystein Aslaksson hos Norsk biografisk leksikon
Dyngehus

58°22′52″N 11°39′20″Ø

Dyngehus borg (svensk: Dynge borgruin) var en norsk borg  ved Skredsvik i Båhuslen. Ruinene ligger i dag i Uddevalla og heter Gullmarsberg. Borgen virket som en festning fra ca. 1250 til starten av 1500-tallet, da den brant ned. Borgen nevnes i norsk diplommateriell flere ganger. Utgravingen av borgen ble utført i 1912-1913 av byråchef Wilhelm Berg, som også gjennomførte utgravningen av Ragnhildsholmen festning på 1880-tallet. Borgen lå i nærheten av Dragsmark kloster.


== Litteratur ==
Gunnarsjaa, Arne. Norges Arkitekturhistorie (2006). Abstrakt forlag.


== Eksterne lenker ==
(en) Dynge borgruin – kategori av bilder, video eller lyd på Commons 
(en) Dynge borgruin – galleri av bilder, video eller lyd på Commons 
RAÄ-nummer Skredsvik 146:1. Riksantikvarieämbetet.
Taekwondo under Asialekene 2010

Taekwondo under Asialekene 2010. Taekwondo var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 17. og 20. november 2010. Det ble konkurrert i åtte klasser for menn og i åtte for kvinner. 247 utøvere fra trettisju nasjoner deltok. Alle tapende semifinalister fikk bronsemedaljer. Sør-Korea ble beste nasjon med fire gullmedaljer foran Kina som også vant fire gull.


== Medaljer ==


== Eksterne lenker ==
Official website
Momentum (film)

Momentum er en sørafrikansk-amerikansk action- og thrillerfilm fra 2015 regissert av Stephen Campanelli i hans regissørdebut. I de fremste rollene hadde Olga Kurylenko, Morgan Freeman og James Purefoy. Manuset er skrevet av Adam Marcus og Debra Sullivan. Den ble produsert av Donald A. Barton og Anton Ernst. Filmen hadde verdenspremiere ved Fantasia internasjonale filmfestival i Montreal i Canada den 22. juli 2015. Montreal er hjembyen til regissøren. Filmen ble vist i USA fra og med den 16. oktober 2015.


== Handlingsgang ==
Alex (Olga Kurylenko), en tidligere militær agent som har blitt tyv, blir dratt inn av hennes tidligere partner i en høyteknologisk tyveri, hennes «aller siste jobb». I løpet av bankrøveriet kom ved en tilfeldighet til å stjele en verdifull minnepinne som inneholdt informasjon bestående av inkriminerende bevis. Alex er deretter nådeløst forfulgt av en gruppe agenter ledet av herr Washington (James Purefoy), som har blitt sendt av en anonym senator (Morgan Freeman) for å få minnepinnen tilbake. Mens hun er involvert i en voldelig og frenetisk katt-og-mus-jakt over hele byen, forsøker Alex å avdekke en konspirasjon bak hennes forfølgere.


== Roller ==
Olga Kurylenko som «Alexis 'Alex' Farraday»
James Purefoy som herr «Washington»
Morgan Freeman som «senatoren»
Karl Thaning som «Doug MacArthur»


== Mottagelse ==
Momentum fikk generelt negativ omtale fra filmanmelderne. Hos Rotten Tomatoes ble den gitt en vurdering på 29 prosent, et gjennomsnittlig verdi på 3,6/10, samlet fra 14 omtaler. Metacritic ga filmen verdi på 18 ut av 100, basert på 5 kritikere, noe som antydet «overveldende mislikt».


== Referanser ==


== Eksterne lenker ==
(en) Momentum på Internet Movie Database 
(fr) Momentum på Allociné 
(nl) Momentum på MovieMeter 
(en) Momentum på AllMovie 
(en) Momentum på Turner Classic Movies 
(en) Momentum på Rotten Tomatoes 
(en) Momentum på Metacritic 
(en) Momentum på Box Office Mojo
Wushu under Asialekene 2010

Wushu under Asialekene 2010. Wushu var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 17. og 20. november 2010. Det var ni øvelser for menn og seks for kvinner. 192 utøvere fra trettito nasjoner deltok. Kina ble beste nasjon med ni gullmedaljer foran Iran med tre.


== Medaljer ==


== Eksterne lenker ==
Official website Arkivert 23. november 2010 hos Wayback Machine.
Opphus skole

Opphus skole var en skole i Stor-Elvdal. Den ble oppført i 1954 sammen med bygget som ble brukt som barnehage. Skolen ble nedlagt i 2012.
Bygget brant ned til grunnen 20. oktober 2015.


== Referanser ==
Daloelva

Daloelva (nordsamisk: Dálujohka) er ei elv i Storfjord kommune i Troms og Finnmark. Den har utspring fra Jekkivatnet og renner derfra mot øst gjennom Kjeldalen til den munner ut på vestsida av Storfjorden rundt fire kilometer nord for Oteren. Storparten av nedbørfeltet ligger innenfor Lyngsalpan landskapsvernområde.


== Referanser ==
Leonel Marshall

Leonel Marshall Borges Junior (født 25. september 1979) er en cubansk volleyballspiller.


== Referanser ==


== Eksterne lenker ==
(en) Leonel Marshall – Olympics.com 
(en) Leonel Marshall – Olympic.org 
(en) Leonel Marshall – Olympedia 
(en) Leonel Marshall – Sports-Reference (OL-resultater – arkivert) 
(en) Leonel Marshall – European Volleyball Confederation 
(en) Leonel Marshall – World of Volley 
(it) Leonel Marshall – Lega Pallavolo Serie A (menn)
Bøhering (dialekt)

Bøhering eller bømål er den tradisjonelle dialekten i Bø i Telemark. Bøhering er en av de norske dialektene som har bevart flest trekk fra gammelnorsk, om enn ikke i like stor grad som dialektene i de øverste delene av Øvre Telemark, og ligger nær opp til den mest konservative formen for nynorsk (i-målet); Johan A. Schulze skriver at «målføret i Bø er god nynorsk, og det har røter langt attende i tidi, heilt til gamalnorsken. Bøheringene har teki godt vare på denne arven». Det er skrevet en god del både på og om bømålet.
Bøhering ble tradisjonelt stort sett snakket av alle sosiale lag blant innfødte i Bø, et herred der så godt som hele befolkningen tilhørte bondestanden og der bondestanden omfattet både småbrukere, mellomstore bønder og et ganske betydelig antall storbønder. Utover på 1900-tallet, særlig fra andre halvdel av århundret, har bøhering etterhvert blitt en utrydningstruet dialekt, ettersom standard østnorsk brer om seg i Bø og andre deler av Midt-Telemark og Øvre Telemark, særlig blant yngre.Bøhering kan også betegne en person fra Bø.


== Referanser ==


== Litteratur ==
Johan A. Schulze, «Frå Bøheringsmålet», Bø-soga, bd. 1, 1972
Bø-målet i går og i dag : rapport frå ei språkgeografisk og språksosiologisk gransking (1980)
Moltke Moe, Folkeminne frå Bøherad (1924)
Segner og sogur frå Bøherad (1945)
Gregar O. Nordbø, Bøherisk ordliste
Inger Lise Solberg og Regine Wærstad, Talemålet i Bø,  Bø Mållag, 1977
Star Carr

Star Carr er en steinalderlokalitet sør for Scarborough i østre North Yorkshire i England.
Boplassen er en av de største og mest innholdsrike lokalitetene fra tidlig mesolitikum i Nord-Europa. Stedet har vært nyttet som midlertidig oppholdssted gjennom mange årtier av fire til fem familiegrupper av jeger-sankere. Stedet ligger på en tange ved bredden av det som den gang var en innsjø, og som nå er myr.
De første undersøkelsene ble utført i årene 1949-51 ved arkeologen Grahame Clark fra University of Cambridge. Clarks resultater ble publisert i 1954 og har vært banebrytende for tverrvitenskapelig metodeutvikling innenfor arkeologien. 
Boplassen ble i forbindelse med Clarks undersøkelser datert radiologisk til omkring 7600 BP (før nåtid). Senere er dateringene kalibrert til 8700 - 8350 BP.
Brudekronen

Brudekronen er en norsk svart-hvitt dramafilm fra 1944, i regi av Walter Fyrst. Han skrev også manuset etter en idé av Arne Stig. I rollene ses blant andre Carl Habel, Trygve Svendsen og Ingrid Lysaker.Den hadde premiere 2. oktober 1944.


== Handling ==
Knut Storlien går over fjellet på vei hjem til foreldregården etter flere år i Sør-Amerika. Han husker ikke helt veien og får hjelp av Inga, som bor på en gård i nærheten. De blir vitne til hvordan Ingas bror dreper en mann som han skylder penger. Knuts yngre bror Oddmund har drevet gården i de årene som Knut har vært i Sør-Amerika. Oddmund vil rive de gamle bygningene og bygge et turisthotell, slik at han kan få penger til sitt utsvevende liv. En sterk konflikt oppstår mellom brødrene. Dessuten har de begge forelsket seg i Inga. Hun elsker Oddmund, men Knut bruker det faktum at han så hennes bror drepe som et knep for å lokke henne til seg. Knut innser imidlertid at han ikke har noen sjanse til å få Inga og begynner derfor å interessere seg for Gudrun, som han senere flytter sammen med. Knut gjør tilnærmelser til ei gårdsjente og Gudrun flytter fra ham. Hun rammes av lungebetennelse og dør kort tid etterpå. Gudruns bror, Tallak, sverger på å hevne seg på Knut. Også Oddmund vil gjøre opp med Knut og det ender med et slagsmål som Odmund vinner. Oddmund får Inga og livet på gården går tilbake til gamle tradisjoner.


== Rolleliste ==
Carl Habel – Oddmund Storlien
Trygve Svendsen – Knut Storlien
Ingrid Lysaker – Inga
Willie Hoel – Tallak
Urda Wilmi – Gudrun
Karin Meyer – Marte
Martin Gisti – Mikkel
Eugène Bech – Kjone, arkitekt
Signe Ramberg – Tallaks mor
Halvard Svelle – Ingas bror


== Referanser ==
Hu Dagmar (film)

Hu Dagmar er en norsk dramakomedie fra 1939, i regi av Rasmus Breistein. Den bygger på Ove Arthur Ansteinssons skuespill Hu Dagmar. Breistein og Ansteinsson skrev også filmens manus sammen. I rollene ses blant andre Randi Heide Steen, Arne Bang-Hansen og Eva Sletto.


== Handling ==
Sjur vender en sommerdag tilbake til foreldrehjemmet Råvangen. Han har nettopp blitt korporal i Oslo og har med seg sin forlovede Dagmar - ei flott og utpreget byjente. Dagmar skal bo på Råvangen denne sommeren, mens Sjur reiser på moen. Hun møtes med stor skepsis både av Sjurs familie og av bygdefolket, ikke minst av Ingeborg, Sjurs gamlekjæreste. Det tar ikke lang tid før Dagmar flørter vilt med mennene i bygda og ikke en gang Sjurs far, Ola, unngår å bli påvirket. Når Sjur kommer hjem går paret ut for å danse. Dagmar danser med mange karer, Sjur drikker seg sanseløst og Ingeborg tar seg av ham. Noen dager senere kommer én av Dagmars beundrere, Jens, og tilbyr henne 5 0000 kroner for å slå opp forlovelsen med Sjur og gifte seg med ham i stedet. Dagmar trenger pengene og svarer derfor ja. Pengene er imidlertid stjålet og Dagmar tvinges til å betale dem tilbake. Sjur vender tilbake til Ingeborg og er glad for at forholdet til Dagmar er slutt.


== Rolleliste ==
Arne Bang-Hansen – Sjur
Randi Heide Steen – Dagmar
Eva Sletto – Ingeborg
Einar Vaage – Ola Råvangen
Tove Bryn – Marte-Marja, Olas hustru
Martin Gisti – Embret Storberget
Toralf Sandø – Jens Sigfridstad
Olga Sjøgren – Olina, tjenestejente
Alfred Solaas – Olaf, gårdsgutt på Råvangen
Alf Sommer – Mentz
Astrid Sommer – Berte-Marja


== Referanser ==


== Eksterne lenker ==
(en) Hu Dagmar på Internet Movie Database 
(no) Hu Dagmar i Nasjonalbibliotekets filmografi 
(no) Hu Dagmar hos Filmfront 
(sv) Hu Dagmar i Svensk Filmdatabas
Storvannet (Kvenvik i Alta)

Storvannet er en innsjø i Alta kommune i Finnmark. Den ligger mellom Kvenvik i nord og Eiby i sørøst. Utløpet er mot nord, via en kort bekk ned til Kvenvikvannet.


== Referanser ==
Offa

Offa er et gammelengelsk mannsnavn.


== Etymologi ==
Offa er antakelig en diminutiv form navn som slutter på -ulf, -wulf eller -olf, som har opprinnelse i urgermanske *‑wulfaz, «ulv». Uffa, Wuffa', Yffa, Uffe, Uffo og Uffi er andre former av navnet.


== Utbredelse ==
Offa var et populært mannsnavn i England fra 600-tallet til 700-tallet. Navnet var i bruk i England fram til 1000-tallet, men i mindre grad. Den norrøne formen Ulf var ikke uvanlig i England på 1000-tallet.

Navnet Offa er i dag ikke i bruk, men relaterte navn som Wolf, Ulf, og lignende er utbredt.
Tabellen nedenfor gir en detaljert oversikt over populariteten til mannsnavnet Offa og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Uffe av Angeln (400-tallet), legendarisk konge av Angeln
Offa av Essex (kongefar) (500-tallet), far til Æscwine av Essex, den første kongen av Essex
Offa av Northumbria (600-tallet), prins av Norhtumbria
Offa av Essex (600-tallet), konge av Essex
Offa av East Anglia (700-tallet), mulig konge av East Anglia
Offa av Mercia (død 796), konge av Mercia


== Referanser ==


== Eksterne lenker ==
(en) Behind the Name: Offa
(en) Think Baby Names: Offa
Så møtes vi imorgen

Så møtes vi imorgen er en norsk dramafilm fra 1946, i regi av Nils R. Müller (hans debut). Den bygger på romanen Så møtes vi imorgen (1936) av Alex Brinchmann og ble omarbeidet til filmmanus av Müller. Filmen handler om den unge mistilpassede Steffen Berg og i rollen som ham ses Georg Richter.


== Handling ==
Den unge studenten Steffen Berg har vanskelig for å tilpasse seg samfunnets lover og regler. Etter å ha avbrutt sine legestudier begynner han å arbeide i butikk for å kunne forsørge familien sammen med sin bror Jørgen og sin søster Gerda og holde moren borte fra aldershjemmet. Én av Steffens venner skal reise til Amerika med sin hustru og trenger penger. Steffen tar 500 kroner fra butikkens kasse. Dagen etter blir det revisjon og Steffens tyveri blir oppdaget. Hans bror betaler tilbake pengene mot at butikken legger ned anklagen, og slik går det.Steffen begynner å arbeide i et veksthus og om kveldene studerer han kunsthistorie. En avhandling han skriver om Parthenon blir godt mottatt. Steffen bestemte seg for å fortsette med studiene. Hans fortid umuliggjør imidlertid at han får et stipendium og etter en konflikt med broren reker han gatelangs i Oslo. Når Steffen passerer Henrik Storms kontor hører han et skudd bli avfyrt og ser en mann forlate stedet i en bil. En tid senere redder Steffen en liten jente fra å bli kjørt i hjel av en bil. Foreldrene er meget takknemlige og når de hører at han er arbeidsløs gir de ham jobb som gartner.Hos sin nye arbetsgiver kjenner Steffen igjen mannen fra Storms kontor som heter Konrad. I avisene leser han at Storm har blitt myrdet. Steffen vil gå til politiet, men endrer seg i siste stund etter å ha bli overtalt av Konrads hustru Marit. Marit er mye yngre enn sin mann og blir tiltrukket av den unge Steffen. Steffen får også vite at Storm har vært begeistret for Marit og at Konrad drepte ham av sjalusi.Konrad overrasker en kveld Steffen og Marit. Han tar senere Steffen med på en tur til fjellet. Det går snart opp for Steffen at Konrad har til hensikt å drepe ham. Steffen rykker til i rattet på bilen de kjører i og doningen kjører av veien. Konrad dør, mens Steffen klarer seg.


== Rolleliste ==
Georg Richter – Steffen Berg
Ola Isene – Konrad Kraft
Helen Brinchmann – Marit Kraft
Harald Heide Steen – Jørgen Berg
Unni Torkildsen – Gerda Berg
Ellen Isefiær – Fru Berg, Steffens mor
Einar Vaage – Rasmussen
Helge Essmar – Fengselsdirektøren
Alfred Helgeby – Museumsdirektøren
Stevelin Urdahl – Politiker
Jack Fjeldstad – Politiassistenten
Alf Sommer – Lagersjefen
Pehr Qværnstrøm – Kontorsjefen
Pål Skjønberg – Erik, en venn av Steffen
Elisabeth Bang  – Eriks venn
Knut Yran – Pantelåneren
Gudrun Heide – Hybelvertinnen
Knut Myrvold – Kriminalbetjenten
Bjarne Bø – Gartner
Per Eigil Hansson – Gartner


== Referanser ==
Eivind Holmsen

Eivind Holmsen (født 5. juli 1894, død 22. mars 1990) var en norsk sportsskytter som konkurrerte i rifle og hagle. 
Han representerte Norge under Sommer-OL 1924, der hans beste resultat var en 7.-plass.
Han representerte Norge i VM i Paris der han vant sølv i leirdue.
Han ble belønnet med to kongepokaler i en periode da kongepokalene kun ble delt ut i hagle hvert fjerde år.


== Eksterne lenker ==
(en) Eivind Holmsen – Olympedia 
(en) Eivind Holmsen – Sports-Reference (OL-resultater – arkivert)
Halvard Angaard

Halvard Angaard (født 27. oktober 1898, død 10. juni 1967) var en norsk sportsskytter som konkurrerte i rifle. 
Han representerte Norge under Sommer-OL 1924, der han ble nr. 19 på liggende, frigevær 600 meter. I lagkonkurransen, der det ble skutt på 400, 600 og 800 meter ble det norske laget bestående av Angaard, Otto Olsen, Willy Røgeberg, Olaf Johannessen og Ludvig Larsen nr. 8.


== Referanser ==


== Eksterne lenker ==
(en) Halvard Angaard – Olympedia 
(en) Halvard Angaard – Sports-Reference (OL-resultater – arkivert) 
(en) Halvard Angaard – ISSF
Nordal Lunde

Nordal Lunde (født 15. mai 1875, død 23. november 1942) var en norsk sportsskytter som konkurrerte i hagle. 
Han representerte Norge under Sommer-OL 1920, der hans beste resultat var to 7.-plasser. 


== Eksterne lenker ==
(en) Nordal Lunde – Olympedia 
(en) Nordal Lunde – Sports-Reference (OL-resultater – arkivert)
Carl Veidahl

Carl Veidahl (født 6. mars 1879, død 27. juli 1974) var en norsk sportsskytter som konkurrerte i rifle. 
Han representerte Norge under Sommer-OL 1912, der hans beste resultat var en 89.-plass.


== Referanser ==


== Eksterne lenker ==
(en) Carl Veidahl – Olympedia 
(en) Carl Veidahl – Sports-Reference (OL-resultater – arkivert)
Alfred Thielemann

Alfred Thielemann (født 25. mars 1869, død 20. desember 1954) var en norsk sportsskytter som konkurrerte i rifle. 
Han representerte Norge under Sommer-OL 1912, der hans beste resultat var en 75.-plass. 


== Eksterne lenker ==
(en) Alfred Thielemann – Olympedia 
(en) Alfred Thielemann – Sports-Reference (OL-resultater – arkivert)
Alfred Stabell

Alfred Stabell (født 30. januar 1862, død 25. mars 1942) var en norsk sportsskytter som konkurrerte i hagle. 
Han representerte Norge under Sommer-OL 1912, der hans beste resultat var en 61.-plass i trap.


== Referanser ==


== Eksterne lenker ==
(en) Alfred Stabell – Olympedia 
(en) Alfred Stabell – Sports-Reference (OL-resultater – arkivert) 
(en) Alfred Stabell – ISSF
Herman Skjerven

Herman Skjerven (født 27. oktober 1872, død 14. mars 1952) var en norsk sportsskytter som konkurrerte i rifle. 
Han representerte Norge under Sommer-OL 1912, der hans beste resultat var en 62.-plass.


== Referanser ==


== Eksterne lenker ==
(en) Herman Skjerven – Olympedia 
(en) Herman Skjerven – Sports-Reference (OL-resultater – arkivert) 
(en) Herman Skjerven – ISSF
Frantz Rosenberg

Frantz Rosenberg (født 27. januar 1883, død 18. januar 1956) var en norsk sportsskytter som konkurrerte i hagle. Han representerte Norge i Sommer-OL 1912, der hans beste resultat var en 24.-plass i trap.


== Bøker ==
Rosenberg har skrevet bøkene:

Storvildtjagt i Britisk Østafrika : optegnelser om dyr- og folkeliv fra en jagtreise rundt Keniaberget og i grænsetraktene mot Abyssinien, utgitt i Kristiania av Cammermeyer, 1916
Storvildtjagt i Norge og Alaska, utgitt i Oslo av Gyldendal, 1926 (Engelsk utgave: Big Game Shooting in British Columbia and Norway (1928))
Skytterliv : skytterens abc, utgitt i Oslo av Damm, 1952


== Referanser ==


== Eksterne lenker ==
(en) Frantz Rosenberg – Olympedia 
(en) Frantz Rosenberg – Sports-Reference (OL-resultater – arkivert)
Thomas Refsum

Thomas Refsum (født 18. februar 1878, død 18. desember 1957) var en norsk sportsskytter som konkurrerte i rifle. 
Han representerte Norge under Sommer-OL 1912, der hans beste resultat var en 26.-plass. 


== Eksterne lenker ==
(en) Thomas Refsum – Olympedia 
(en) Thomas Refsum – Sports-Reference (OL-resultater – arkivert)
Birger Lie

Birger Lie (født 20. oktober 1891, død 22. september 1970) var en norsk sportsskytter som konkurrerte i rifle. 
Han representerte Norge i Sommer-OL 1912, der hans beste resultat var en 82.-plass. 


== Eksterne lenker ==
(en) Birger Lie – Olympedia 
(en) Birger Lie – Sports-Reference (OL-resultater – arkivert)
Ole Jensen

Ole Jensen (født 1. desember 1872, død 6. mars 1943) var en norsk sportsskytter som konkurrerte i rifle. 
Han representerte Norge under Sommer-OL 1912, der hans beste resultat var en 6.-plass. 


== Eksterne lenker ==
(en) Ole Jensen – Olympedia 
(en) Ole Jensen – Sports-Reference (OL-resultater – arkivert)
Ole Christiansen Degnæs

Ole Christiansen Degnæs (født 29. juni 1877, død 27. mai 1943) var en norsk sportsskytter som konkurrerte i rifle. 
Han representerte Norge i Sommer-OL 1912, der hans beste resultat var en 6.-plass. 


== Eksterne lenker ==
(en) Ole Christiansen Degnæs – Olympedia 
(en) Ole Christiansen Degnæs – Sports-Reference (OL-resultater – arkivert)
Ole Bjerke

Ole Bjerke (født 13. april 1881, død 15. april 1959) var en norsk sportsskytter som konkurrerte i rifle. 
Han representerte Norge under Sommer-OL 1912, der hans beste resultat var en 80.-plass. 


== Eksterne lenker ==
(en) Ole Bjerke – Olympedia 
(en) Ole Bjerke – Sports-Reference (OL-resultater – arkivert)